Boks 2024-yilgi Yozgi Olimpiada oʻyinlarida
2024-yilgi Yozgi Olimpiada oʻyinlarida boks boʻyicha musobaqalar 27-iyuldan 10-avgustgacha qadar boʻlib oʻtdi. Musobaqada 248 nafar bokschi (124 erkak va 124 ayol) ishtirok etdi. 13 ta sovrinlar toʻplami oʻynaldi – 7 ta erkaklar va 6 ta ayollar. Har bir vazn toifasida mamlakatdan faqat bitta sportchi qatnashdi. Anʼanaga koʻra, barcha yoʻnalishlarda yarim finalda magʻlub boʻlgan har ikki bokschi bronza medallarini qoʻlga kiritdi. Olimpiada oʻyinlarida ketma-ket ikkinchi marta bokschilar himoya dubulgʻalarisiz chiqish qilishdi, bu qoida ayollarga taalluqli emas edi. 2022-yil iyunda Xalqaro olimpiada qoʻmitasi Xalqaro boks assosiasiyasini musobaqalarni tashkillashtirishdan chetlashtirdi, bu „moliyaviy, boshqaruv, etika, hakamlik va referilik sohalaridagi uzoq muddatli muammolar“ sababli amalga oshirildi. Xalqaro olimpiada qoʻmitasi musobaqalarga saralash uchun oʻzining mezonlarini belgiladi.